સપ્ટેમ્બર મહિનાના અંતમાં ડોંગરીના નૂરબાગ જંક્શન પાસે સુધરાઈ દ્વારા મોટો ખોડો ખોદવામાં આવ્યો હતો. એની આસપાસ પતરાની આડશ ઊભી કરવામાં આવી હતી. એ ખાડો સિવરેજનું ગંદું પાણી લઈ જતી કૉન્ક્રીટની પાઇપલાઇન બદલવા ખોદવામાં આવ્યો હતો. જોકે એ કામ હવે પતી ગયું છે અને ત્યાં રોડ પર પણ પેવર બ્લૉક્સ લગાડી દેવામાં આવ્યા છે, પણ રોડની સાઇડ પર માટી તથા પથ્થરોનો ઢગલો એમ ને એમ છે. સુધરાઈના કર્મચારીને જ્યારે આ બાબતે પૂછવામાં આવ્યું ત્યારે તેણે કહ્યું હતું કે એ પણ હટાવી લઈશું, પણ ક્યારે એનો કોઈ જવાબ તેની પાસે નહોતો.